Léon Germain Pelouse

Léon Germain Pelouse (født 1. oktober 1838 i Pierrelaye i Val-d'oise i Frankrike, død 31. juli 1891 i Paris) var en fransk landskapsmaler.

Liv og virke

Bakgrunn
Léon Germain Pelouse kom fra en familie av beskjeden bakgrunn og bodde det meste av sin ungdomstid på landet i Pierrelaye, litt utenfor Paris. Som sekstenåring begynte han som omreisende handelsmann, og han produserte sitt første maleri som 20-åring mens han gjorde militærtjenesten. Han var selvlært som kunstner.

Maler
Da han var 27 år begynte han for alvor som profesjonell maler, og stilte ut maleriet Les Environs de Précy (nær Précy), på Salon de Paris for 1865. Til tross for nedslående kritikker fortsatte han å male. Han flyttet til Bretagne, og lot seg i naturområdene ved Pont-Aven og Rochefort-en-Terre inspirere til landskapsmalerier som han utstilte de følgende årene på Salon de Paris.

Han mottok sin første medalje i 1873 for Vallée de Cernay (Cernay-dalen). Nå hadde han oppnådd suksess og kritikernes anerkjennelse. Han malta nå på et maleteknisk fremragende nivå og berømmelsen og beundringen grep om seg. 
Det dreide seg om mer enn hans tekniske ferdigheter, men om evnen til å gjenskape atmosfære på en måte som vekket manges lengsler og minner om sin bakgrunn på landsbygden.

Den franske regjering innkjøpte mange av hans verker, og de kan nå finnes på mange museer, som på  Musée d'Orsay, Musée Malraux i Lehavre, Musée des Beaux-Arts de Nantes og annetsteds.

Litteratur 
Champlin, John Denison, Cyclopedia of painters and paintings, New York, Scribner, 1892.
Fresneau, Estelle, Pont-Aven : du paysage à l'œuvre., Pont-Aven, Musée de Pont-Aven, 2007.
Grand Palais, Le Musee du Luxembourg en 1874. Peintures., Paris, Grand Palais, 1974.

Referanser

Eksterne lenker

Billedgalleri 

Franske malere
Personer fra departementet Val-d'Oise